|  |  |  |
| --- | --- | --- |
| **príloha 1_2s_small** | **MESTSKÉ ZASTUPITEĽSTVO MESTA BREZNA** | **Číslo poradia: 14** |
| **23. február 2023** | **Číslo spisu:**  MsÚ - 2023/1540 |

**Schválenie realizácie investície a prijatia úveru na projekt „Regenerácia vnútrobloku Brezno, Mazorníkovo- MPČĽ“ z Enviromentálneho fondu Slovenskej republiky v zmysle podmienok špecifikácie podpory formou úveru**

**Materiál obsahuje:**

1. Návrhy na uznesenie
2. Dôvodovú správu

**Materiál sa doručuje:**

1. Primátor mesta
2. Zástupca primátora mesta
3. Poslanci mestského zastupiteľstva
4. Hlavný kontrolór mesta Brezna
5. Prednosta mestského úradu
6. Vedúci odborov mestského úradu
7. Zapisovateľka

**Počet príloh: 0**

|  |  |
| --- | --- |
| Predkladá: JUDr. Tomáš Abel, PhD.  funkcia: primátor mesta Brezna | Podpis: |
| Vypracoval: Odbor riadenia projektov zastúpený vedúcou odboru Mgr. Miladou Šimkovičovou | Podpis: |

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 14/A**

Schválenie realizácie investície mesta **„Regenerácia vnútrobloku Brezno, Mazorníkovo- MPČĽ“** formou úveru z Enviromentálneho fondu Slovenskej republiky

**Mestské zastupiteľstvo mesta Brezna**

**Schvaľuje**

realizáciu investície **„Regenerácia vnútrobloku Brezno, Mazorníkovo- MPČĽ“** zameranej na revitalizáciu zelenej infraštruktúry, ktorá zlepší kvalitu ovzdušia prostredníctvom adaptačných opatrení **vo výške 46.863,10 Eur** v zmysle podmienok špecifikácie Environmentálneho fondu

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 14/B**

Schválenie prijatia úveru od Enviromentálneho fondu Slovenskej republiky na financovanie investície **„Regenerácia vnútrobloku Brezno, Mazorníkovo- MPČĽ“**

**Mestské zastupiteľstvo mesta Brezna**

**Schvaľuje**

prijatie úveru od Environmentálneho fondu **vo výške 46.863,10 Eur** zabezpečeného blankozmenkou na financovanie investície **„Regenerácia vnútrobloku Brezno, Mazorníkovo- MPČĽ“** v zmysle podmienok špecifikácie podpory formou úveru pre obce a VÚC s dobou splácania 20 rokov.

**MESTSKÉ ZASTUPITEĽSTVO MESTA BREZNA**

**23. február 2023**

**dôvodová správa**

**Číslo poradia: 14**

**Schválenie realizácie investície a prijatia úveru na projekt „Regenerácia vnútrobloku Brezno, Mazorníkovo- MPČĽ“ z Enviromentálneho fondu Slovenskej republiky v zmysle podmienok špecifikácie podpory formou úveru**

Mesto pokračuje v podaní žiadosti na Enviromentálny fond, aby získalo zdroje na realizáciu investície „Regenerácia vnútrobloku Brezno, Mazorníkovo- MPČĽ**“** formou úveru.

**Základné podmienky poskytovanej podpory formou úveru:**

1. Úroková sadzba je vo výške 0,1 % p. a.
2. Splatnosť úveru je od 3 do 20 rokov
3. Účel úveru: na spolufinancovanie minimálne 5 % z oprávnených nákladov s poskytnutou dotáciou, alebo do výšky 100 % nákladov v uvedenej oblasti podpory
4. Bez ďalších poplatkov za poskytnutie úveru, predčasné splátky alebo za monitoring úveru
5. Záväzky z úveru poskytnutého z Environmentálneho fondu sa nezapočítavajú do celkovej sumy dlhu obcí alebo vyšších územných celkov (podľa § 17 ods. 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov)
6. Oprávnené obdobie k čerpaniu úveru je do 12 kalendárnych mesiacov od podpisu úverovej zmluvy
7. Projekty sú primárne určené na financovanie nehospodárskych činností, s doplnkovým  
   hospodárskym využitím, preto nepodliehajú pravidlám štátnej pomoci. Hospodárske využitie možno v tejto súvislosti považovať za vedľajšie, ak kapacita vyčlenená každý rok na túto činnosť neprekračuje 20 %.
8. Žiadateľ si nemôže požiadať o podporu formou úveru podľa zákona č. 587/2004 Z.z.  
   o Environmentálnom fonde a o zmene a doplnení niektorých zákonov v znení neskorších predpisov, podľa § 4 ods. 1 písm. b) a c) na podporu prieskumu, výskumu a vývoja zameraného na zisťovanie a zlepšenie stavu životného prostredia a na podporu environmentálnej výchovy, vzdelávania a propagácie.

Predmetom projektu, na ktorý žiadame poskytnutie úveru, je celková regenerácia, revitalizácia a obnova vnútroblokového priestoru sídliska Mazorníkovo v okolí bytových domov v rámci riešeného regiónu. Projekt regenerácie vnútroblokového priestoru MPČĽ je zameraný na komplexnú regeneráciu priestoru s uplatnením ekologických princípov ochrany a tvorby zelene, snaží sa maximálne zachovať existujúce stromy a prispôsobuje im pozíciu navrhovaných výsadbových plôch, prvkov mobiliáru a drobných stavieb.

**Cieľom návrhu je na základe existujúcich faktorov doplniť zeleň tak, aby sa stala spojovacím prvkom celého areálu pri dodržaní charakteru jeho jednotlivých častí,** s dôrazom na environmentálne aspekty. Vytvorený bude systém zelene vysokej kvality a estetických hodnôt, pričom hlavnú kostru vegetácie budú tvoriť existujúce vzrastlé stromy a nová doplnková zeleň peších ťahov a prvkov drobnej architektúry jednotlivých častí, ostrovy nízkej stromovej vegetácie a trvaliek. **Účelom projektu je zlepšenie environmentálnych aspektov v meste a zároveň vytvorenie pekného a funkčného vnútroblokového priestoru, vysadenie novej zelene, pričom však existujúca zeleň je zachovaná v čo najväčšej miere.**

Projektové riešenie zohľadňuje vplyv na životné prostredie. **Navrhované povrchy sú riešené ako plne vodopriepustné, nové prvky zelene výrazne skvalitňujú mikroklímu v území a sú navrhnuté tak, aby v čo najdlhšom čase plnili ekostabilizačnú, environmentálnu, izolačnú a estetickú funkciu.  Navrhovaná vegetácia celkovo zlepší mikroklímu v riešenom území prostredníctvom využitia zrážkových vôd**, zatienenia spevnených plôch, znížením teploty povrchov a zvýšením vlhkosti okolitého prostredia, obmedzením vnímania hlučnosti a v neposlednom rade zlepšením estetiky a diverzity výsadieb.  Navrhované úpravy majú za cieľ zlepšiť kvalitu priestoru s ohľadom na zachovanie existujúcich vegetačných prvkov a ponechania výhľadov nadväzujúcich na okolitú krajinu.

**Celkové oprávnené výdavky na realizáciu projektu sú: 955.769,93 Eur**

Z toho:

* stavebné práce 919.995,42 Eur.
* stavebný dozor 17.266,67 Eur
* podporné aktivity 18,507,84 Eur (publicita, mzdové náklady)

Poskytovateľ úveru zadefinoval ako neoprávnené náklady všetky osobné náklady (mzdy, odvody, odmeny, dohody o vykonaní práce) a iné náklady nesúvisiace s projektom, napr. publicita.

Predmetom žiadosti o podporu formou úveru je 5% spolufinancovanie nákladov na stavebné práce a stavebný dozor (937.262,09 Eur) , t.j. **46.863,10 Eur.**

Na schválenie predkladáme dva návrhy na uznesenie v zmysle dôvodovej správy.