**V y h o d n o t e n i e**

**pripomienok návrhu Všeobecne záväzného nariadenia ktorým sa mení a dopĺňa Všeobecne záväzné nariadenie mesta Brezna číslo VZN - 03/2021 o podmienkach poskytovania sociálnych služieb v Zariadení pre seniorov a dennom stacionári „Boženka“ v zriaďovateľskej pôsobnosti mesta Brezna**

**V zmysle § 6 ods. 4 zákona č. 369/1990 Zb. o obecnom zriadení v znení neskorších predpisov, obec je povinná zverejniť vyvesením na úradnej tabuli v obci návrh nariadenia o ktorom má rokovať obecné zastupiteľstvo, najmenej 15 dní pred jeho rokovaním a to z dôvodu podania pripomienok k návrhu nariadenia**

1. Návrh Všeobecne záväzného nariadenia ktorým sa mení a dopĺňa Všeobecne záväzné nariadenie mesta Brezna číslo VZN - 03/2021 o podmienkach poskytovania sociálnych služieb v Zariadení pre seniorov a dennom stacionári „Boženka“ v zriaďovateľskej pôsobnosti mesta Brezna bol vyvesený na úradnej tabuli MsÚ dňa 02.02.2023 a zvesený dňa 15.02.2023.
2. Zverejnenie na webovom sídle mesta Brezna bolo v tej istej lehote, ako zverejnenie na úradnej tabuli.
3. Dňom vyvesenia návrhu nariadenia začala plynúť najmenej 10 dňová lehota na podanie pripomienok k návrhu nariadenia, počas ktorej mohli fyzické a právnické osoby podať pripomienky k návrhu nariadenia.
4. Počas 15 dňovej lehoty na podanie pripomienok k návrhu nariadenia bola na Mestský úrad Brezno elektronicky doručená pripomienka:

Odbor právny a majetkový pri revízii zmluvných vzťahov zistil nesúlad v sumách uvedených vo zverejnenom dodatku VZN v porovnaní s dodatkom č. 2 , č. 1188/2022 k Rámcovej dohode o poskytovaní služieb č. 934/2021.

Sumy za stravné jednotky na rok 2023  v návrhu dodatku VZN  nezodpovedajú sumám uvedeným v dodatku zmluvy v podrobnej špecifikácii predmetu zákazky. Stravná jednotka v uvedenom VZN pri racionálnej strave je počítaná zo sumy 7,10 Eur a diabetickej a výživnej diéte zo sumy 7,85 Eur a v zmluve sú tieto sumy pri racionálnej strave 7,80 Eur a pri diabetickej a výživnej  diéte 8,55 Eur. V rámci pripomienkového konania navrhujeme tieto sumy upraviť v súlade so zverejnenou zmluvou.

1. Uvedenú pripomienku akceptujeme a sumy v návrhu budú upravené v súlade so zmluvou.

Brezno, dňa 13.02.2023

Navrhovateľ: JUDr. Tomáš Abel, PhD.

primátor mesta

Spracovateľ PhDr. Janka Lemberková

Vedúca OSO