|  |  |  |
| --- | --- | --- |
| **príloha 1_2s_small** | **MESTSKÉ ZASTUPITEĽSTVO MESTA BREZNA** | **Číslo poradia: 15** |
| **23. február 2023** | **Číslo spisu:**  MsÚ - 2023/1540 |

**Schválenie realizácie investície a prijatia úveru na projekt „Regenerácia vnútrobloku Brezno, Mazorníkovo - 9. mája- vstup“ z Enviromentálneho fondu Slovenskej republiky v zmysle podmienok špecifikácie podpory formou úveru**

**Materiál obsahuje:**

1. Návrhy na uznesenie
2. Dôvodovú správu

**Materiál sa doručuje:**

1. Primátor mesta
2. Zástupca primátora mesta
3. Poslanci mestského zastupiteľstva
4. Hlavný kontrolór mesta Brezna
5. Prednosta mestského úradu
6. Vedúci odborov mestského úradu
7. Zapisovateľka

**Počet príloh: 0**

|  |  |
| --- | --- |
| Predkladá: JUDr. Tomáš Abel, PhD.  funkcia: primátor mesta Brezna | Podpis: |
| Vypracoval: Odbor riadenia projektov zastúpený vedúcou odboru Mgr. Miladou Šimkovičovou | Podpis: |

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 15/A**

Schválenie realizácie investície mesta **„Regenerácia vnútrobloku Brezno, Mazorníkovo - 9. mája- vstup“** formou úveru z Enviromentálneho fondu Slovenskej republiky

**Mestské zastupiteľstvo mesta Brezna**

**Schvaľuje**

realizáciu investície **„Regenerácia vnútrobloku Brezno, Mazorníkovo - 9. mája- vstup“** zameranej na revitalizáciu zelenej infraštruktúry, ktorá zlepší kvalitu ovzdušia prostredníctvom adaptačných opatrení **vo výške 27.737,19 Eur** v zmysle podmienok špecifikácie Environmentálneho fondu

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 15/B**

Schválenie prijatia úveru od Enviromentálneho fondu Slovenskej republiky na financovanie investície **„Regenerácia vnútrobloku Brezno, Mazorníkovo - 9. mája- vstup“**

**Mestské zastupiteľstvo mesta Brezna**

**Schvaľuje**

prijatie úveru od Environmentálneho fondu **vo výške 27.737,19 Eur** zabezpečeného blankozmenkou na financovanie investície **„Regenerácia vnútrobloku Brezno, Mazorníkovo - 9. mája- vstup“** v zmysle podmienok špecifikácie podpory formou úveru pre obce a VÚC s dobou splácania 20 rokov.

**MESTSKÉ ZASTUPITEĽSTVO MESTA BREZNA**

**23. február 2023**

**dôvodová správa**

**Číslo poradia: 15**

**Schválenie realizácie investície a prijatia úveru na projekt „Regenerácia vnútrobloku Brezno, Mazorníkovo - 9. mája- vstup“ z Enviromentálneho fondu Slovenskej republiky v zmysle podmienok špecifikácie podpory formou úveru**

Mesto podáva žiadosť na Eviromentálny fond, aby získalo v forme úveru finančné prostriedky na 5 % spolufinancovanie na realizáciu projektu „Regenerácia vnútrobloku Brezno, Mazorníkovo - 9. mája- vstup“.

**Základné podmienky poskytovanej podpory formou úveru:**

1. Úroková sadzba je vo výške 0,1 % p. a.
2. Splatnosť úveru je od 3 do 20 rokov
3. Účel úveru: na spolufinancovanie minimálne 5 % z oprávnených nákladov s poskytnutou dotáciou, alebo do výšky 100 % nákladov v uvedenej oblasti podpory
4. Bez ďalších poplatkov za poskytnutie úveru, predčasné splátky alebo za monitoring úveru
5. Záväzky z úveru poskytnutého z Environmentálneho fondu sa nezapočítavajú do celkovej sumy dlhu obcí alebo vyšších územných celkov (podľa § 17 ods. 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov)
6. Oprávnené obdobie k čerpaniu úveru je do 12 kalendárnych mesiacov od podpisu úverovej zmluvy
7. Projekty sú primárne určené na financovanie nehospodárskych činností, s doplnkovým  
   hospodárskym využitím, preto nepodliehajú pravidlám štátnej pomoci. Hospodárske využitie možno v tejto súvislosti považovať za vedľajšie, ak kapacita vyčlenená každý rok na túto činnosť neprekračuje 20 %.
8. Žiadateľ si nemôže požiadať o podporu formou úveru podľa zákona č. 587/2004 Z.z.  
   o Environmentálnom fonde a o zmene a doplnení niektorých zákonov v znení neskorších predpisov, podľa § 4 ods. 1 písm. b) a c) na podporu prieskumu, výskumu a vývoja zameraného na zisťovanie a zlepšenie stavu životného prostredia a na podporu environmentálnej výchovy, vzdelávania a propagácie.

**Hlavným cieľom projektu** je zlepšenie environmentálnych aspektov v meste Brezne, adaptácia mestského prostredia na zmenu klímy, zlepšenie životného

prostredia, rozvoj územia a vytvorenie estetického a zdravého prostredia.

**Cieľ projektu** sa dosiahne komplexnou regeneráciou vnútroblokového priestoru, ktorý tvorí vstupnú bránu na najväčšie sídlisko v meste Brezno.

Aktivity projektu sú zamerané na budovanie prvkov zelenej infraštruktúry, prvkov na znižovanie prašnosti a hluku, ako aj prvkov na zvyšovanie vlhkosti vzduchu.

**Projekt v komplexnosti rieši zlepšenie environmentálnych aspektov v meste Brezno s budovaním prvkov zelenej infraštruktúry,  úpravou terénu, regeneráciou existujúcej zelene**, výsadbou novo navrhovanej zelene, izolačnej zelene, doplnením prvkov drobnej architektúry a mobiliáru, úpravu spevnených plôch s dôrazom na ich priepustnosť a zadržiavanie vody v území a osadenie izolačnej zelene. Regenerovaný priestor bude bezbariérový, aby pohyb a pobyt v ňom bol umožnený všetkým obyvateľom a návštevníkom. Realizácia projektu je komplexným riešením regenerácie vnútroblokového priestoru v časti Mazorníkovo, na ulici 9. mája - vstup s uplatnením ekologických princípov tvorby a ochrany zelene. Projektom sa vybuduje priestor pre dospelých aj deti, ktorý prinesie fyzický, psychologický, emocionálny a sociálno - hospodársky prínos pre jednotlivca a spoločnosť vzájomným spojením zdravotno - rekreačných a ekologicko - stabilizačných funkcií. Vznikne miesto, kde sa bude príjemne žiť a pracovať s ohľadom na zlepšenie environmentálnych aspektov. Projekt prispeje k efektívnemu a trvalo udržateľnému využívaniu krajiny.  Celková plocha riešeného územia navrhovaná na regeneráciu je 6 545,63 m2.

**Celkové oprávnené výdavky na realizáciu projektu sú: 554.743,87 €**

Z toho:

* stavebné práce 544.943,87 Eur.
* stavebný dozor 9.800,00 Eur (cena stanovená na základe prieskumu)
* podporné aktivity 0 Eur

**Spolufinancovanie mesta na realizáciu stavebných práce vo výške 5 % predstavuje čiastku 27.737,19 Eur. Táto sume je predmetom žiadosti o poskytnutie úveru.**

Na schválenie predkladáme dva návrhy na uznesenie v zmysle dôvodovej správy.