|  |  |  |
| --- | --- | --- |
| príloha 1_2s_small | **Všeobecné záväzné nariadenie** | Číslo: **VZN –xx/2023** |
| **Mesto Brezno** | Výtlačok číslo: |

v súlade s ustanovením § 6 ods.1 zákona č.369/1990 Z.z. o obecnom zriadení v znení zmien a doplnkov v spojení s príslušnými ustanoveniami zákona č. 448/2008 Z z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov **v y d á v a**

***„NÁVRH“***

**VŠEOBECNE ZÁVÄZNÉ NARIADENIE**

**o podmienkach poskytovania sociálnych služieb v zariadeniach v zriaďovateľskej pôsobnosti mesta Brezna a ďalších sociálnych služieb**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli mesta dňa: | 02.02.2023 |
| Zverejnený na elektronickej úradnej tabuli dňa: | 02.02.2023 |
| Zverejnený na webovom sídle mesta dňa : | 02.02.2023 |
| Dátum začiatku lehoty na pripomienkové konanie: | 02.02.2023 |
| Dátum ukončenia lehoty pripomienkového konania: | 11.02.2023 |
| Pripomienky zasielať  - písomne na adresu: Mesto Brezno, Nám. gen. M. R. Štefánika 1, 977 01 Brezno  - elektronicky na adresu: [janka.lemberkova@brezno.sk](mailto:janka.lemberkova@brezno.sk)  - faxom na číslo: 048 6306 229 | |
| Vyhodnotenie pripomienok k návrhu VZN uskutočnené dňa: | 13.02.2023 |

***Schválené*** *všeobecne záväzné nariadenie*

|  |  |
| --- | --- |
| Na rokovaní MsZ mesta dňa: |  |
| Uznesením MsZ číslo: |  |
| Vyhlásené vyvesením na úradnej tabuli mesta dňa: |  |
| VZN nadobúda účinnosť dňom: |  |

JUDr. Tomáš Abel, PhD.

**primátor mesta**

Mestské zastupiteľstvo mesta Brezna sa na základe ustanovenia § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení :

**I. čaSŤ**

**Úvodné ustanovenia**

**§ 1**

**Účel všeobecne záväzného nariadenia**

1/ Účelom tohto všeobecne záväzného nariadenia (ďalej len „ nariadenie“) je v rámci plnenia úloh mesta Brezna na úseku sociálnych vecí stanoviť podmienky na zabezpečenie určitých sociálnych služieb v zmysle zákona č. 448/2008 Z. z. o sociálnych službách a o zmene a doplnení zákona č.445/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon 448/2008 Z.z.“) a ďalších služieb nasledovne:

* stanoviť podmienky poskytovania sociálnych služieb krízovej intervencie
* stanoviť podmienky poskytovania sociálnych služieb na podporu rodiny s deťmi
* stanoviť podmienky poskytovania sociálnych služieb na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu, alebo z dôvodu dovŕšenia dôchodkového veku
* stanoviť podmienky poskytovania sociálnych služieb s použitím telekomunikačných technológii
* stanoviť podmienky poskytovania podporných služieb
* stanoviť podmienky poskytovania ďalších služieb

**II. čaSŤ**

**Sociálne služby krízovej intervencie**

**§ 2**

**Nocľaháreň NÁDEJ**

1/ V nocľahárni sa poskytuje sociálna služba v zmysle §25 Zák. 448/2008 Z. z.

2/ Podmienky poskytovania služieb v nocľahárni:

* v prípade záujmu o dlhodobejšie poskytovanie sociálnych služieb prijímateľ sociálnej služby (ďalej len „PSS“) vyplní formulár žiadosti o poskytovanie služieb v zariadení
* určený zodpovedný sociálny pracovník prešetrí sociálnu situáciu PSS a zváži opodstatnenie žiadosti
* pri nástupe do zariadenia je PSS oboznámený s domovým a prevádzkovým poriadkom, čo potvrdzuje svojím podpisom

3/ Úhrada za sociálne služby v nocľahárni je stanovená nasledovne :

* výška úhrady za službu pre PSS sa určí v závislosti od výšky jeho mesačného príjmu
* doklad o výške mesačného príjmu je PSS povinný predložiť k nahliadnutiu pracovníkovi nocľahárne

Výška úhrady:

1,- Eur /noc pri výške príjmu 0 - 199,- Eur

1,50 Eur/noc pri výške príjmu 200,- 299,- Eur

2,- Eur/noc pri výške príjmu 300,- Eur a viac

Úhradu za poskytnuté služby hradí PSS v hotovosti do príručnej pokladne v dispozícii pracovníka zodpovedného za prevádzku nocľahárne.

PSS hradí mesačne 1,- Eur za každý vlastný elektrospotrebič, ktorý má na izbe.

**§ 3**

**Nízkoprahové denné centrum LÚČ**

1/V nízkoprahovom dennom centre (ďalej len „NDC“) sa poskytuje sociálna služba v zmysle § 24b Zák. 448 /2008 Z. z..

V NDC sa sociálne služby poskytujú ambulantnou formou v pondelok až nedeľu, od 8.00 h do 15.00 h.

2/Výška úhrady v NDC:

* PSS hradí náklady spojené s prípravou stravy - 0,50 Eur/1 jedlo,  náklady spojené s vykonaním osobnej hygieny - 0,50 Eur/ 1 osoba a náklady spojené s praním šatstva a bielizne 0,50 Eur/1 pranie

3/Spôsob úhrady:

* úhradu za poskytnuté služby hradí PSS v hotovosti, do príručnej pokladne v dispozícii pracovníka zodpovedného za prevádzku NDC

**§ 4**

**Spoločné ustanovenia pri poskytovaní sociálnych služieb v zariadeniach krízovej intervencie**

V zariadeniach sociálnych služieb uvedených v § 2 – 3 nemožno poskytovať sociálne služby osobám, ktorých zdravotný stav si vyžaduje ústavnú starostlivosť v zdravotníckom zariadení.

**III. časť**

**Sociálne služby na podporu rodiny s deťmi**

**§ 5**

**Pomoc pri osobnej starostlivosti o dieťa**

1/Pomoc pri osobnej starostlivosti o dieťa sa poskytuje rodičovi alebo fyzickej osobe, ktorá má dieťa zverené do osobnej starostlivosti na základe rozhodnutia súdu, v zmysle § 31 zákona č. 448/2008Z.z.

2/Podmienky poskytovania služby:

* PSS vyplní formulár žiadosti o poskytovanie služby
* mesto prešetrí prostredníctvom sociálneho pracovníka opodstatnenosť poskytovania služby
* následne je so žiadateľom uzatvorená zmluva o poskytovaní sociálnej služby

3/Výška úhrady za službu:

* PSS platí úhradu za službu v zmysle zákona č. 448/2008 Z. z.
* výška úhrady za službu je určená v závislosti od času a doby poskytovania:

v časovom pásme I v čase 7.30 - 15.30 úhrada klienta 0,70 Eur/hodina

v časovom pásme II v čase 15.30 - 22.30 úhrada klienta 1,00 Eur/hodina

v časovom pásme III v čase 22.30 - 7.30 úhrada klienta 1,40 Eur/hodina

v časovom pásme IV počas víkendov a sviatkov úhrada klienta 1,40 Eur/hodina

4/Spôsob úhrady:

* rozsah a podmienky úhrady za poskytovanú službu obsahuje zmluva o poskytovaní služby
* úhradu hradí PSS mesačne, najneskôr do 15. dňa nasledujúceho mesiaca po kalendárnom mesiaci, v ktorom sa služba poskytla prevodom z účtu v peňažnom ústave, alebo v pokladni mestského úradu

5/V prípade, že príjem PSS nedosahuje po zaplatení úhrady za sociálnu službu 1,65 násobok sumy životného minima pre jednu plnoletú fyzickú osobu, prechádza táto povinnosť postupne na zaopatrené plnoleté deti a rodičov, alebo je možné zmluvu o  úhrade za sociálnu službu uzatvoriť aj s inou osobou.

**§ 6**

**Služba na podporu zosúlaďovania rodinného života a pracovného života**

1/Služba na podporu zosúlaďovania rodinného života a pracovného života sa poskytuje rodičovi alebo fyzickej osobe, ktorá má dieťa zverené do osobnej starostlivosti na základe rozhodnutia súdu, v zmysle § 32a zákona č. 448/2008 Z. z.

2/Podmienky poskytovania služby:

* PSS vyplní formulár žiadosti o poskytovanie služby
* mesto prešetrí prostredníctvom sociálneho pracovníka opodstatnenosť poskytovania služby
* následne je s PSS uzatvorená zmluva o poskytovaní sociálnej služby

3/Výška úhrady za službu:

* PSS platí úhradu za službu v zmysle zákona č. 448/2008 Z. z.
* výška úhrady je určená v závislosti od času a doby poskytovania:

v časovom pásme I v čase 7.30 - 15.30 úhrada klienta 2,46 Eur/hodina

v časovom pásme II v čase 15.30 - 22.30 úhrada klienta 2,50 Eur/hodina

v časovom pásme III v čase 22.30 - 7.30 úhrada klienta 3,00 Eur/hodina

v časovom pásme IV počas víkendov a sviatkov úhrada klienta 3,50 Eur/hodina

* výška úhrady za službu pre PSS s nepriaznivým zdravotným stavom je určená v závislosti od času a doby poskytovania:

v časovom pásme I v čase 7.30 - 15.30 úhrada klienta 2,00 Eur/hodina

v časovom pásme II v čase 15.30 - 22.30 úhrada klienta 2,30 Eur/hodina

v časovom pásme III v čase 22.30 - 7.30 úhrada klienta 2,50 Eur/hodina

v časovom pásme IV počas víkendov a sviatkov úhrada klienta 3 Eur/hodina

4/Spôsob úhrady:

* rozsah a podmienky úhrady za poskytovanú službu obsahuje zmluva o poskytovaní služby
* úhradu hradí PSS mesačne, najneskôr do 15. dňa nasledujúceho mesiaca po kalendárnom mesiaci, v ktorom sa služba poskytla prevodom z účtu v peňažnom ústave, alebo v pokladni mestského úradu

**IV. časť**

**Sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu, alebo z dôvodu dovŕšenia dôchodkového veku**

**§ 7**

**Opatrovateľská služba**

1/Opatrovateľská služba (ďalej len „OSL“) sa poskytuje v zmysle § 41 zákona č. 448/2008 Z. z.

2/Podmienky poskytovania OSL:

* PSS vyplní formulár žiadosti o posúdenie odkázanosti na sociálnu službu a priloží potrebné prílohy v zmysle zákona č. 448/2008 Z. z.
* mesto zabezpečí vypracovanie lekárskeho posudku, spracuje sociálny posudok a  posudok o odkázanosti na sociálnu službu
* mesto vydá rozhodnutie o odkázanosti na poskytovanie sociálnej služby
* PSS následne písomne požiada mesto o zabezpečenie poskytovania sociálnej služby – opatrovateľskej služby a doloží príjem a čestné vyhlásenie o majetku FO na účely platenia úhrady za sociálnu službu s osvedčeným podpisom

3/Výška úhrady za OSL sa určí pre prijímateľa sociálnej služby podľa rozsahu poskytovaných úkonov podľa prílohy č. 4 zákona 448/2008 Z. z. nasledovne:

|  |  |
| --- | --- |
| **Pomoc pri odkázanosti na pomoc inej fyzickej osoby** | **Výška úhrady** |
| * - úkony sebaobsluhy * - základné sociálne aktivity   - dohľad | 1,80 Eur /hodina |
| - úkony starostlivosti o domácnosť | 2,50 Eur/hodina |
| OSL poskytovaná neplnoletým FO | 1,00 Eur/hodina |

4/Výška úhrady za poskytovanú sociálnu službu sa určuje podľa skutočne poskytnutého rozsahu sociálnej služby.

5/Spôsob úhrady:

* rozsah a podmienky úhrady za poskytovanú OSL obsahuje zmluva o poskytovaní OSL
* úhradu hradí PSS mesačne, najneskôr do 15. dňa nasledujúceho mesiaca po kalendárnom mesiaci, v ktorom bola služba poskytnutá, prevodom z účtu v peňažnom ústave, alebo v pokladni mestského úradu

6/V prípade, že príjem PSS nedosahuje po zaplatení úhrady za sociálnu službu 1,65 násobok sumy životného minima pre jednu plnoletú fyzickú osobu, prechádza táto povinnosť postupne na zaopatrené plnoleté deti a rodičov, alebo je možné zmluvu o  úhrade za sociálnu službu uzatvoriť aj s inou osobou.

7/Prevádzkové podmienky:

* poskytovateľ môže upraviť podmienky poskytovania sociálnej služby podľa prevádzkových možností s uplatnením § 7 písm.d) zákona č. 448/2008 Z. z.

**§ 8**

**Požičiavanie pomôcok**

1/Pomôcky sa požičiavajú v zmysle § 47 zákona 448/2008 Z. z., v pracovných dňoch v súlade s úradnými hodinami mestského úradu.

2/Podmienky požičiavania pomôcok:

* PSS vyplní formulár žiadosti o uzatvorenie zmluvy na poskytovanie sociálnej služby – požičanie pomôcky a priloží potvrdenie o nepriaznivom zdravotnom stave
* vhodnú pomôcku možno zapožičať podľa požiadavky PSS a podľa sortimentu pomôcok, ktoré má požičovňa k dispozícii
* pomôcka sa zapožičiava na dohodnutý čas, najviac však na 12 mesiacov s možnosťou predĺženia v prípade objektívnych príčin na strane PSS a po prešetrení sociálnej situácie sociálnym pracovníkom príslušnej organizačnej zložky

3/Výška úhrady za zapožičanie pomôcky:

* rozsah a podmienky úhrady za požičanie pomôcky obsahuje zmluva o poskytovaní sociálnej služby
* pri zapožičaní pomôcky do doby 14 kalendárnych dní je služba poskytovaná bez poplatku
* nad 14 kalendárnych dní hradí PSS 0,20 Eur/deň počas celej doby výpožičky
* v prípade nevrátenia pomôcky v stanovenom čase je sankcia vo výške 1,- Eur za každý deň naviac
* v prípade straty pomôcky hradí PSS cenu pomôcky v plnej výške
* v prípade poškodenia pomôcky hradí PSS (podľa rozsahu poškodenia) opravu, alebo cenu pomôcky v plnej výške

4/Spôsob úhrady:

* úhradu hradí PSS mesačne, najneskôr do 15. dňa nasledujúceho mesiaca po kalendárnom mesiaci, v ktorom bola služba poskytnutá prevodom z účtu v peňažnom ústave, alebo v pokladni mestského úradu

**V. časť**

**Sociálne služby s použitím telekomunikačných technológii**

**§ 9**

**Monitorovanie a signalizácia potreby pomoci**

1/Monitorovanie a signalizácia potreby pomoci sa poskytuje v zmysle §52 zákona č. 448/2008 Z.z.

2/Podmienky poskytovania:

* PSS vyplní formulár žiadosti o uzatvorenie zmluvy na poskytovanie sociálnej služby – monitorovanie a signalizácia potreby pomoci a priloží potvrdenie o nepriaznivom zdravotnom stave

3/Monitorovanie a signalizácia potreby pomoci sa vykonáva prostredníctvom signalizačného alebo audiovizuálneho zariadenia napojeného na centrálny dispečing prevádzkovateľa, ktorý zabezpečí potrebnú pomoc.

Signalizačné, alebo audiovizuálne zariadenie sa poskytuje osobám formou výpožičky, alebo zakúpenia po dohode s prevádzkovateľom.

4/ Sociálna služba monitorovanie a signalizácia potreby pomoci je poskytovaná bezodplatne.

**VI. časť**

**Podporné služby**

**§ 10**

**Odľahčovacia služba**

1/Odľahčovacia služba sa poskytuje v zmysle § 54 zákona č. 448/2008 Z. z.

2/Podmienky poskytovania odľahčovacej služby:

* PSS vyplní formulár žiadosti o poskytovanie odľahčovacej služby a priloží potrebné prílohy v zmysle zákona č. 448/2008 Z. z.
* následne písomne požiada mesto o uzatvorenie zmluvy o poskytovanie odľahčovacej služby

3/Výška úhrady:

* PSS platí úhradu za službu podľa § 7 tohto VZN

4/Spôsob úhrady:

* rozsah a podmienky úhrady za poskytovanú odľahčovaciu službu obsahuje zmluva o poskytovaní odľahčovacej služby
* úhradu hradí PSS mesačne, najneskôr do 15. dňa nasledujúceho mesiaca po kalendárnom mesiaci, v ktorom sa odľahčovacia služba poskytla prevodom z účtu v peňažnom ústave, alebo v pokladni mestského úradu

**§11**

**Denné centrum Prameň**

1/V Dennom centre (ďalej len „DC“) sa poskytujú sociálne služby v zmysle § 56 zákona č.448/2008 Z.z.

2/Sociálne služby v DC sa poskytujú počas pracovných dní od 7.30 h. do 16.00 h. a sú poskytované bezplatne.

**VII. časť**

**Ďalšie služby**

**§12**

**Sociálny taxík**

1/Služba sociálneho taxíka je poskytovaná na základe Zmluvy o poskytnutí dotácie s prevádzkovateľom, ktorú poskytuje mesto Brezno na základe jej schválenia mestským zastupiteľstvom.

2/Podmienky poskytovania služby:

* preprava do zdravotníckych zariadení a bežná preprava v rámci mesta pre cieľové skupiny:

seniori

ťažko zdravotne postihnutí

rodičia s maloletými deťmi

* preprava výlučne do zdravotníckych zariadení:

občania s nepriaznivým zdravotným stavom

* služba je poskytovaná v pracovných dňoch

3/Podrobné podmienky poskytovania služby sú určené v zmluve o poskytnutí dotácie s prevádzkovateľom.

4/Výška úhrady:

* je stanovená aktuálnym sadzobníkom, ktorý je súčasťou zmluvy o poskytnutí dotácie

5/Spôsob úhrady:

* cestujúci platí úhradu za službu priamo vodičovi sociálneho taxíka po absolvovaní prepravy

**§13**

**Spoločné ustanovenia pri poskytovaní sociálnych služieb**

1/ Služby uvedené v § 5-12 tohto VZN sú poskytované obyvateľom s trvalým pobytom v mesteBrezno**.**

2/ Podmienky poskytovania sociálnych služieb v Zariadení pre seniorov a dennom stacionári Boženka upravuje osobitné VZN**.**

**VIII. ČASŤ**

**Záverečné ustanovenia**

**§ 14**

**Zrušovacie ustanovenie**

Týmto VZN sa ruší VZN č.9/2018 o podmienkach poskytovania sociálnych služieb v zariadeniach v zriaďovateľskej pôsobnosti mesta Brezna a ďalších sociálnych službách v znení neskorších zmien a dodatkov.

**§ 15**

**Účinnosť**

Toto všeobecne záväzné nariadenie nadobúda účinnosť 01.04.2023