|  |  |  |
| --- | --- | --- |
| **príloha 1_2s_small** | **MESTSKÉ ZASTUPITEĽSTVO MESTA BREZNA** | **Číslo poradia: 16** |
| **23. február 2023** | **Číslo spisu:**  MsÚ - 2023/1540 |

**Schválenie realizácie investície a prijatia úveru na projekt „Regenerácia vnútrobloku Brezno, Mazorníkovo - 9. mája- stred“ z Enviromentálneho fondu Slovenskej republiky v zmysle podmienok špecifikácie podpory formou úveru**

**Materiál obsahuje:**

1. Návrhy na uznesenie
2. Dôvodovú správu

**Materiál sa doručuje:**

1. Primátor mesta
2. Zástupca primátora mesta
3. Poslanci mestského zastupiteľstva
4. Hlavný kontrolór mesta Brezna
5. Prednosta mestského úradu
6. Vedúci odborov mestského úradu
7. Zapisovateľka

**Počet príloh: 0**

|  |  |
| --- | --- |
| Predkladá: JUDr. Tomáš Abel, PhD.  funkcia: primátor mesta Brezna | Podpis: |
| Vypracoval: Odbor riadenia projektov zastúpený vedúcou odboru Mgr. Miladou Šimkovičovou | Podpis: |

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 16/A**

Schválenie realizácie investície mesta **„Regenerácia vnútrobloku Brezno, Mazorníkovo - 9. mája- stred“** formou úveru z Enviromentálneho fondu Slovenskej republiky

**Mestské zastupiteľstvo mesta Brezna**

**Schvaľuje**

realizáciu investície **„Regenerácia vnútrobloku Brezno, Mazorníkovo - 9. mája- stred“** zameranej na revitalizáciu zelenej infraštruktúry, ktorá zlepší kvalitu ovzdušia prostredníctvom adaptačných opatrení **vo výške 50.746,59 Eur** v zmysle podmienok špecifikácie Environmentálneho fondu

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 16/B**

Schválenie prijatia úveru od Enviromentálneho fondu Slovenskej republiky na financovanie investície **„Regenerácia vnútrobloku Brezno, Mazorníkovo - 9. mája- stred“**

**Mestské zastupiteľstvo mesta Brezna**

**Schvaľuje**

prijatie úveru od Environmentálneho fondu **vo výške 50.746,59 Eur** zabezpečeného blankozmenkou na financovanie investície **„Regenerácia vnútrobloku Brezno, Mazorníkovo - 9. mája- stred“** v zmysle podmienok špecifikácie podpory formou úveru pre obce a VÚC s dobou splácania 20 rokov.

**MESTSKÉ ZASTUPITEĽSTVO MESTA BREZNA**

**23. február 2023**

**dôvodová správa**

**Číslo poradia: 16**

**Schválenie realizácie investície a prijatia úveru na projekt „Regenerácia vnútrobloku Brezno, Mazorníkovo - 9. mája- stred“ z Enviromentálneho fondu Slovenskej republiky v zmysle podmienok špecifikácie podpory formou úveru**

Mesto podáva žiadosť na Eviromentálny fond, aby získalo vi forme úveru finančné prostriedky na 5 % spolufinancovanie na realizáciu projektu „Regenerácia vnútrobloku Brezno, Mazorníkovo - 9. mája- stred“.

**Predmetom projektu** je celková regenerácia, revitalizácia a obnova vnútroblokového priestoru Mazorníkovo – 9. mája – stred s uplatnením ekologických princípov ochrany a tvorby zelene, snaží sa maximálne zachovať existujúce stromy a prispôsobuje im pozíciu navrhovaných výsadbových plôch, prvkov mobiliáru a drobných stavieb.

**Návrh regenerácie vnútrobloku s uplatnením ekologických princípov na sídlisku Mazorníkovo, ulica 9. mája je riešený tak, aby celý priestor a jeho bezprostredné okolie pôsobili ako jeden harmonický celok.** Ide o vytvorenie zeleného priestoru, ktorý bude plne funkčný, zmodernizovaný a zatraktívnený s dôrazom na ochranu a posilnenie biodiverzity, ochranu prírody, zelenej infraštruktúry a zmenu klímy.

V rámci sadovníckych úprav sa spraví rekultivácia trávnika na miestach, kde bol trávnik zničený prejazdom mechanizmov alebo na miestach, kde je trávnik inak poškodený. Vysadí sa aj nový trávnik na miestach, kde sa budú odstraňovať staré spevnené plochy a nahrádzať zeleňou. Medziblokový priestor bude doplnený o novú vzrastlú a nízku zeleň a vsakovacie ryhy. Vybuduje sa oddychová zóna - ide o celkovú spevnenú plochu z mlátového štrku, kde bude umiestnené sedenie. Zóna je umiestnená v blízkosti chodníkov a bytových domov. Prostredie sa doplní o vzrastlú zeleň a kríky a vytvorí sa tak prirodzené tienenie. Navrhované riešenie zahŕňa celkovú regeneráciu vnútrobloku s ohľadom na súčasné trendy trvalo udržateľných verejných priestorov a s uplatnením ekologických princípov tvorby a ochrany prírody.

**Celkové oprávnené výdavky na realizáciu projektu sú: 1.033.439,68 €**

Z toho:

* stavebné práce: 999.931,84 Eur
* stavebný dozor 15.000,00 Eur
* podporné aktivity 18.507,84 Eur (publicita, mzdové výdavky)

Poskytovateľ úveru zadefinoval ako neoprávnené náklady všetky osobné náklady (mzdy, odvody, odmeny, dohody o vykonaní práce) a iné náklady nesúvisiace s projektom, napr. publicita.

Predmetom žiadosti o podporu formou úveru je 5% spolufinancovanie nákladov na stavebné práce a stavebný dozor (1.014.931,84 Eur), t.j. **50.746,59 Eur.**

Na schválenie predkladáme dva návrhy na uznesenie v zmysle dôvodovej správy.