|  |  |  |
| --- | --- | --- |
| **príloha 1_2s_small** | **MESTSKÉ ZASTUPITEĽSTVO MESTA BREZNA** | **Číslo poradia:17** |
| **23. február 2023** | **Číslo spisu:**  MsÚ - 2023/1540 |

**Schválenie realizácie investície a prijatia úveru na realizáciu projektu „Regenerácia vnútrobloku Brezno- ŠLN“ z Enviromentálneho fondu Slovenskej republiky v zmysle podmienok špecifikácie podpory formou úveru**

**Materiál obsahuje:**

1. Návrhy na uznesenie
2. Dôvodovú správu

**Materiál sa doručuje:**

1. Primátor mesta
2. Zástupca primátora mesta
3. Poslanci mestského zastupiteľstva
4. Hlavný kontrolór mesta Brezna
5. Prednosta mestského úradu
6. Vedúci odborov mestského úradu
7. Zapisovateľka

**Počet príloh: 0**

|  |  |
| --- | --- |
| Predkladá: JUDr. Tomáš Abel, PhD.  funkcia: primátor mesta Brezna | Podpis: |
| Vypracoval: Odbor riadenia projektov zastúpený vedúcou odboru Mgr. Miladou Šimkovičovou | Podpis: |

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 17/A**

Schválenie realizácie investície mesta **Regenerácia vnútrobloku Brezno- ŠLN“** formou úveru z Enviromentálneho fondu Slovenskej republiky

**Mestské zastupiteľstvo mesta Brezna**

**Schvaľuje**

realizáciu investície **„Regenerácia vnútrobloku Brezno- ŠLN“** zameranej na revitalizáciu zelenej infraštruktúry, ktorá zlepší kvalitu ovzdušia prostredníctvom adaptačných opatrení **vo výške 67.794,98 Eur** v zmysle podmienok špecifikácie Environmentálneho fondu

**MESTSKÉ ZASTUPITEĽSTVO MESTA BREZNA**

**23. február 2023**

**NÁVRH NA UZNESENIE**

**Číslo poradia: 17/B**

Schválenie prijatia úveru od Enviromentálneho fondu Slovenskej republiky na financovanie investície **„Regenerácia vnútrobloku Brezno- ŠLN“**

**Mestské zastupiteľstvo mesta Brezna**

**Schvaľuje**

prijatie úveru od Environmentálneho fondu **vo výške 67.794,98 Eur** zabezpečeného blankozmenkou na financovanie investície **„Regenerácia vnútrobloku Brezno- ŠLN“** v zmysle podmienok špecifikácie podpory formou úveru pre obce a VÚC s dobou splácania 20 rokov.

**MESTSKÉ ZASTUPITEĽSTVO MESTA BREZNA**

**23. február 2023**

**dôvodová správa**

**Číslo poradia: 17**

**Schválenie realizácie investície a prijatia úveru na projekt „Regenerácia vnútrobloku Brezno- ŠLN“ z Enviromentálneho fondu Slovenskej republiky v zmysle podmienok špecifikácie podpory formou úveru**

Základné podmienky poskytovanej podpory formou úveru boli

1. Úroková sadzba je vo výške 0,1 % p. a.
2. Splatnosť úveru je od 3 do 20 rokov
3. Účel úveru: na spolufinancovanie minimálne 5 % z oprávnených nákladov s poskytnutou dotáciou, alebo do výšky 100 % nákladov v uvedenej oblasti podpory
4. Bez ďalších poplatkov za poskytnutie úveru, predčasné splátky alebo za monitoring úveru
5. Záväzky z úveru poskytnutého z Environmentálneho fondu sa nezapočítavajú do celkovej sumy dlhu obcí alebo vyšších územných celkov (podľa § 17 ods. 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov)
6. Oprávnené obdobie k čerpaniu úveru je do 12 kalendárnych mesiacov od podpisu úverovej zmluvy
7. Projekty sú primárne určené na financovanie nehospodárskych činností, s doplnkovým  
   hospodárskym využitím, preto nepodliehajú pravidlám štátnej pomoci. Hospodárske využitie možno v tejto súvislosti považovať za vedľajšie, ak kapacita vyčlenená každý rok na túto činnosť neprekračuje 20 %.
8. Žiadateľ si nemôže požiadať o podporu formou úveru podľa zákona č. 587/2004 Z.z.  
   o Environmentálnom fonde a o zmene a doplnení niektorých zákonov v znení neskorších predpisov, podľa § 4 ods. 1 písm. b) a c) na podporu prieskumu, výskumu a vývoja zameraného na zisťovanie a zlepšenie stavu životného prostredia a na podporu environmentálnej výchovy, vzdelávania a propagácie.

**Hlavným cieľom projektu je zlepšenie environmentálnych aspektov v meste Brezne, adaptácia mestského prostredia na zmenu klímy, zlepšenie životného prostredia, rozvoj územia a vytvorenie estetického a zdravého prostredia.**

**Cieľ projektu sa dosiahne komplexnou regeneráciou vnútroblokového priestoru nazývaného Vnútroblok Brezno, ŠLN**. Aktivity projektu sú zamerané na budovanie prvkov zelenej infraštruktúry, prvkov na znižovanie prašnosti a hluku, ako aj prvkov na zvyšovanie vlhkosti vzduchu.

Projekt v komplexnosti rieši zlepšenie environmentálnych aspektov v meste Brezno s budovaním prvkov zelenej infraštruktúry,  úpravou terénu, regeneráciou existujúcej zelene, výsadbou novo navrhovanej zelene, izolačnej zelene, doplnením prvkov drobnej architektúry a mobiliáru, úpravu spevnených plôch s dôrazom na ich priepustnosť a zadržiavanie vody v území a osadenie izolačnej zelene. Regenerovaný priestor bude bezbariérový, aby pohyb a pobyt v ňom bol umožnený všetkým obyvateľom a návštevníkom. Realizácia projektu je komplexným riešením regenerácie vnútroblokového priestoru na ulici ŠLN II s uplatnením ekologických princípov tvorby a ochrany zelene. Projektom sa vybuduje priestor pre dospelých aj deti, ktorý prinesie fyzický, psychologický, emocionálny a sociálno - hospodársky prínos pre jednotlivca a spoločnosť vzájomným spojením zdravotno - rekreačných a ekologicko - stabilizačných funkcií. Vznikne miesto, kde sa bude príjemne žiť a pracovať s ohľadom na

zlepšenie environmentálnych aspektov. Projekt prispeje k efektívnemu a trvalo udržateľnému využívaniu krajiny.

**Celkové oprávnené výdavky na realizáciu projektu sú: 1.374.407,40 Eur**

Z toho:

* stavebné práce 1.335.899,56 Eur.
* stavebný dozor 20.000,00 Eur (cena stanovená na základe prieskumu)
* podporné aktivity 18,507,84 Eur (publicita, mzdové výdavky)

Predmetom žiadosti o úver sú náklady spojené s realizáciou stavebných prác a výkonom stavebného dozoru. **Spolufinancovanie mesta na realizáciu stavebných prác a úhradu nákladov na stavebný dozor (1.355.899,56 Eur) vo výške 5 % predstavuje čiastku 67.794,98 Eur.**

Na schválenie predkladáme dva návrhy na uznesenie v zmysle dôvodovej správy.