|  |  |  |
| --- | --- | --- |
| príloha 1_2s_small | **Všeobecné záväzné nariadenie** | Číslo: **VZN – /2023** |
| **Mesto Brezno** | Výtlačok číslo: 1 |

v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov

**v y d á v a**

***„NÁVRH“***

**VŠEOBECNE ZÁVÄZNÉ NARIADENIE**

**o jednorazovom príspevku pri narodení dieťaťa**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli mesta dňa: | 01.02.2023 |
| Zverejnený na elektronickej úradnej tabuli dňa: | 01.02.2023 |
| Zverejnený na webovom sídle mesta dňa : | 01.02.2023 |
| Dátum začiatku lehoty na pripomienkové konanie: | 01.02.2023 |
| Dátum ukončenia lehoty pripomienkového konania: | 10.02.2023 |
| Pripomienky zasielať  - písomne na adresu: Mesto Brezno, Nám. gen. M. R. Štefánika 1, 977 01 Brezno  - elektronicky na adresu: [janka.lemberkova@brezno.sk](mailto:janka.lemberkova@brezno.sk)  - faxom na číslo: 048 6306 229 | |
| Vyhodnotenie pripomienok k návrhu VZN uskutočnené dňa: | 13.02.2023 |

***Schválené*** *všeobecne záväzné nariadenie*

|  |  |
| --- | --- |
| Na rokovaní MsZ mesta dňa: |  |
| Uznesením MsZ číslo: |  |
| Vyhlásené vyvesením na úradnej tabuli mesta dňa: |  |
| VZN nadobúda účinnosť dňom: |  |

JUDr. Tomáš Abel, PhD.

primátor mesta

Mestské zastupiteľstvo mesta Brezna sa v súlade s § 11 ods.4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení:

**§ 1**

**Úvodné ustanovenia**

Toto všeobecne záväzné nariadenie mesta Brezna (ďalej len „VZN“) upravuje spôsob a podmienky poskytovania jednorazového finančného príspevku z rozpočtu mesta Brezna určeného pri narodení dieťaťa obyvateľom, ktorí majú trvalý pobyt na území mesta Brezna.

**§ 2**

**Všeobecné ustanovenia**

1. Jednorazový finančný príspevok pri narodení dieťaťa, ktorý sa vypláca oprávnenej osobe pri splnení podmienok pre poskytnutie tohto príspevku poskytne mesto Brezno za účelom hmotnej podpory a pomoci pri výkone rodičovských práv a povinností.
2. Jednorazový finančný príspevok pri narodení dieťaťa je nenávratná finančná pomoc, na jeho poskytnutie nevzniká právny nárok v zmysle všeobecne záväzných predpisov Slovenskej republiky.
3. Jednorazový finančný príspevok pri narodení dieťaťa môže byť poskytnutý na jedno dieťa iba raz. V prípade súčasne narodených viac detí mesto poskytne príspevok na každé dieťa.

**§ 3**

**Podmienky poskytnutia príspevku**

1. Oprávnenou osobou na poskytnutie príspevku podľa tohto nariadenia sú:
   1. jeden z rodičov dieťaťa, ktorí sú manželmi a aspoň jeden z nich má trvalý pobyt v meste Brezne najmenej desať mesiacov pred narodením dieťaťa
   2. matka, ktorá dieťa porodila a má trvalý pobyt v meste Brezne najmenej desať mesiacov pred narodením dieťaťa
   3. otec dieťaťa, ktorý má trvalý pobyt v meste Brezne najmenej desať mesiacov pred narodením dieťaťa v prípade ak:
      * má dieťa aj matka trvalý pobyt v meste Brezno, avšak matka nepatrí do okruhu oprávnených osôb
      * matka dieťaťa zomrela alebo bolo po nej vyhlásené pátranie
      * dieťa bolo zverené do výchovy otca na základe právoplatného rozhodnutia súdu.
   4. osoba s trvalým pobytom v meste Brezne najmenej desať mesiacov pred narodením dieťaťa, ktorá prevzala dieťa do starostlivosti nahrádzajúcej rodičov na základe právoplatného rozhodnutia súdu alebo príslušného orgánu podľa zákona o rodine
2. Podmienky poskytnutia príspevku
   1. aspoň jeden z rodičov musí byť v priebehu 18-tich mesiacov pred narodením dieťaťa zamestnaný minimálne 12 mesiacov, pričom za zamestnanie sa považuje riadny pracovný pomer, dohoda o vykonaní práce a dohoda o pracovnej činnosti, samostatná zárobková činnosť, aj denná forma štúdia. Za splnenie tejto podmienky sa považuje aj kombinácia zamestnania, resp. podnikania a štúdia. V prípade, že pracovný pomer trvá, akceptovaná je aj materská dovolenka, či dlhodobá práceneschopnosť.
   2. táto podmienka sa považuje za splnenú, ak aspoň jeden z rodičov dieťaťa predloží kópiu pracovnej zmluvy, kópiu dohody o vykonaní práce, či dohody o vykonaní pracovnej činnosti, alebo aktuálne potvrdenie zamestnávateľa o trvaní pracovného pomeru, živnostenské oprávnenie a daňové priznanie za požadované obdobie, alebo potvrdenie o štúdiu.
   3. v prípade, ak rodičia majú školopovinné deti, tieto nesmú mať neospravedlnené vyučovacie hodiny,
   4. oprávnená osoba nemôže mať voči mestu Brezno záväzky po lehote ich splatnosti, a to minimálne 6 mesiacov pred podaním žiadosti,
3. Oprávnená osoba je povinná podať písomnú žiadosť:
4. najskôr po dožití 28 dní odo dňa narodenia dieťaťa
5. najneskôr do 1. roka odo dňa narodenia dieťaťa
6. najneskôr do 90 dní od právoplatnosti rozhodnutia súdu alebo príslušného orgánu o zverení dieťaťa do starostlivosti nahrádzajúcej starostlivosť rodičov najneskôr do dovŕšenia jedného roka dieťaťa.
7. Mesto Brezno poskytne príspevok oprávnenej osobe na dieťa, ktoré má trvalý pobyt v meste Brezne.

**§4**

**Žiadosť o príspevok a poskytnutie príspevku**

1. Jednorazový finančný príspevok pri narodení dieťaťa bude poskytnutý oprávnenej osobe na základe písomnej žiadosti, ktorej vzor tvorí prílohu č.1 tohto nariadenia. Písomná žiadosť sa podáva v sídle mestského úradu. K žiadosti je potrebné doložiť:

* potvrdenie o zamestnaní ( v zmysle § 3 ods.2 písm. b)
* príp. potvrdenie o návšteve školy,
* potvrdenie školy o dochádzke ( v prípade že sú v rodine školopovinné deti),
* potvrdenie príslušného odboru MsÚ Brezno (priamo na tlačivo žiadosti), že žiadateľ nemá finančné záväzky voči mestu po lehote splatnosti.
* úmrtný list ak matka dieťaťa zomrela alebo bolo po nej vyhlásené pátranie
* Rozhodnutie súdu ak dieťa bolo zverené do výchovy otca na základe právoplatného rozhodnutia súdu
* Rozhodnutie súdu alebo príslušného orgánu ak ide o osobu, ktorá prevzala dieťa do starostlivosti nahrádzajúcej rodičov na základe právoplatného rozhodnutia súdu alebo príslušného orgánu podľa zákona o rodine.

1. Na konanie o poskytnutie príspevku sa nevzťahujú všeobecné predpisy o správnom konaní.
2. Príspevok pri narodení dieťaťa poskytne mesto Brezno na bankový účet oprávnenej osoby.
3. Výška príspevku na jedno dieťa je 350,- Eur. Príspevok je splatný do 30 dní od podania žiadosti, ak boli splnené všetky podmienky pre udelenie príspevku.

**§5**

**Spoločné, prechodné a záverečné ustanovenia**

1. Toto všeobecne záväzné nariadenie nadobúda účinnosť 10.03.2023.
2. Žiadosti doručené Mestu Brezno pred účinnosťou tohto nariadenia budú posudzované podľa doterajšej právnej úpravy.

**§6**

**Zrušovacie ustanovenie**

Týmto VZN sa ruší VZN č.14/2015 o jednorazovom príspevku pri narodení dieťaťa v znení jeho neskorších zmien a dodatkov.

**Príloha č.1 k VZN – /2023**

**MESTO BREZNO**

**Žiadosť**

**o poskytnutie finančného príspevku pri narodení dieťaťa**

## Údaje o žiadateľovi

1. Meno a priezvisko ............................................................................................................
2. Dátum narodenia ............................................................................................................
3. Trvalý pobyt ............................................................................................................
4. Vzťah k dieťaťu ............................................................................................................

5. Telef. kontakt ............................................................................................................

6. Rodinný stav ............................................................................................................

7. e-mail ............................................................................................................

## žiada

**o poskytnutie finančného príspevku pri narodení dieťaťa**

**Údaje o dieťati**

1. Meno a priezvisko ............................................................................................................
2. Dátum narodenia ............................................................................................................
3. Trvalý pobyt ............................................................................................................

## Čestné prehlásenie

1. Prehlasujem, že mám trvalý pobyt v meste Brezno najmenej 10 mesiacov pred narodením dieťaťa.
2. Prehlasujem, že všetky údaje uvedené v tejto žiadosti sú pravdivé a beriem na vedomie, že príspevok vyplatený na základe nepravdivých údajov som povinný vrátiť.
3. Týmto udeľujem súhlas so spracovaním osobných údajov uvedených v tejto žiadosti podľa zákona č. 18/2018 Z.z. o ochrane osobných údajov a o zmene a doplnení niektorých zákonov

v znení neskorších predpisov.

Číslo účtu v tvare IBAN (na ktorý bude príspevok v prípade splnenia podmienok

poukázaný):

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Brezno dňa ................................. ............................... podpis žiadateľ

Prílohy:

Potvrdenie o zamestnaní / potvrdenie o návšteve školy.

Potvrdenie školy o dochádzke školopovinného dieťaťa.

Odbor ekonomiky a financovania MsÚ Brezno potvrdzuje, že

1) Žiadateľ má/nemá\* ku dňu podania žiadosti zaplatenú **daň z nehnuteľností, poplatok**

**za komunálny odpad, daň za psa, daň za užívanie verejného priestranstva**

..................................... .............................................................

dátum podpis príslušného zamestnanca

pečiatka MsÚ

Odbor právny a majetkový MsÚ Brezno potvrdzuje, že

2) Žiadateľ má/nemá\* ku dňu podania žiadosti voči mestu **iné neuhradené záväzky**

**po lehote splatnosti** (z nájmu majetku, z nájmu bytu, z predaja

majetku, za vodu a pod.)

........................................ ............................................................

dátum podpis príslušného zamestnanca

pečiatka MsÚ

\* Nehodiace sa prečiarknuť